Cumae
Store norske leksikon,Historie,Arkeologi,Klassisk arkeologi,Gresk arkeologi
Cumae var i en antikk gresk by i Italia, 16 kilometer vest for Napoli. Ruiner av en borg (akropolis) med rester av ringmur, et amfiteater, rester av villaer og graver er bevart.
Cumae var den eldste greske kolonien i Italia, anlagt av jonere og aiolere fra øya Euboia (nå Evvia), antagelig allerede før 750 fvt. Som moderby til Napoli var Cumae en blomstrende handelsby, med høydepunkt rundt 500 fvt. Fra 338 fvt. var byen underlagt Romerriket.Cumae var formidler av Mellom-Italias forbindelse med gresk kultur og et viktig sted for dyrkelsen av den greske guden Apollon. I en hule i byen spådde den kuméiske sibylle, en spåkvinne. Cumae hadde en viss betydning helt til byen ble ødelagt av napolitanere i 1207. Les mer i Store norske leksikon den greske antikken den greske antikkens kunst og arkitektur romersk arkitektur